钦定古今图书集成/明伦汇编/官常典/第668卷 > 《授崔子源岐王府长史制》唐·苏颋
## 钦定古今图书集成/明伦汇编/官常典/第668卷 > 《授崔子源岐王府长史制》唐·苏颋

黄门：“朝散大夫守尚书驾部郎中崔子源，地绪清茂，
风襟亮拔，有如绳之直，怀匪石之心。学不为人，文能
饰吏。宪曹白简，秋隼曾飞；礼闼青缣，晨凫就列。眷于
藩邸，亲则舅甥，俾践端寮，宜膺宠命。可检校岐王府
长史，散官如故，仍追赴京，主者施行。”